**Fekete Katalin önálló képviselő indítványa**

**Tárgy:** Javaslat utcai takarítógép, takarítógépek bérlésére

**Tisztelt Képviselő-testület!**

A Képviselő-testület 2022.június 16-i ülésén a költségvetésről szóló napirend tárgyalásakor több képviselő javaslatát tolmácsolta Nemes László alpolgármester. Többek között járdatakarítógépek bérlését is javasolta.

Idézet a 2022. június 16-i ülés jegyzőkönyvéből:

„A lakótelepeken a járdák karbantartásáról az önkormányzat gondoskodik, ennek jogi alapja van. A lakótelepi házak úszótelkesek, egy méter a ház falától számítva és az összes emeletes ház közötti rész közterület. A családi házas övezetben lakóktól jogszabály alapján várható el, hogy gondoskodjanak a járda és az úttest közötti zöldsáv rendben tartásáról. Javasolja, hogy 2022 július 1-től 2022. december 31-ig béreljenek egy járdatakarító gépet és a tapasztalatok alapján döntsenek esetleg több gép beszerzéséről a kerületben. Így a 2023. évi költségvetésben már tehetnek javaslatot további bérlésre, akár vásárlásra is.”

Az ülés után felvettem a kapcsolatot a IX. kerületi FESZOFE vezetőjével, ahova képviselőtársaimmal és a Szociális Foglalkoztató vezetőjével Adorján Csillával együtt el is látogattunk. A XI. kerület Szociális Foglalkoztatójának vezetőjével is felveszem a kapcsolatot annak érdekében, hogy minél több információt kaphassunk a gépekről és azok használatáról.

Pesterzsébet köztisztaságára sok panasz érkezik a lakosoktól. A Szociális Foglalkoztató munkáját nagyon megkönnyítené, ha a takarítógépet esetleg gépeket használnák a kerületi fenntartású utcákon. Az idei évben véleményem szerint ahhoz, hogy kipróbáljuk a gépek hasznosságát, hatékonyságát elég bérelni azokat.

Javaslom, hogy a Hivatal -segítségemmel- mérje fel a bérlési lehetőségeket, azok költségeit és mielőbb kezdjük el a kerület takarításának -ezáltal tisztántartásának- ilyen módját is.

**Határozati Javaslat:**

**A Képviselő-testület úgy dönt, hogy:**

1. Támogatja az utcai takarítógépek bérlését
2. Felkéri a Polgármestert a szükséges intézkedések megtételére annak érdekében, hogy szeptembertől takarítógép(ek) takarítsák Pesterzsébet utcáit.

**Határidő**: 2022. szeptember 1

**Felelős**: Szabados Ákos polgármester

**Az előterjesztést tárgyalja: Környezetvédelmi és Városfejlesztési Bizottság**

|  |  |  |
| --- | --- | --- |
| Fekete Katalin önkormányzati képviselő | Ettvel Zoltán Jenő önkormányzati képviselő | Nemes László önkormányzati képviselő |
| Nemesné Németh Judit önkormányzati képviselő |  |  |
|  |  |  |
|  |  |  |